Selgeks sai, et peale boonuse rahalise väärtuse on sellel ka üks teine hea omadus. Nimelt kui mäng läheb halvasti ja tahaks hiirt vastu seina  puruks visata, siis sunnib just boonuse lahtimängimisele mõtlemine distsipliini hoidma ja edasi pingutama - savi kui kasumit ei tule, üritame siis nulli mängida.    Kui kuu alguses multitablesin maksimaalselt neljal laual ja avastasin, et on vaja saada kokku 600 punkti, tundus algul, et ma ei jõuagi sinnamaani enne kui boonus aegub. Siis aga hakkasin vaikselt laudu juurde haarama ja täna võin öelda, et suudan kaheksal laual suht adekvaatselt oma tavapärast mängu teha. Tõsi küll, seni olen mänginud  ilma HUD-ta, kasutades vaid märkmeid mängijate kohta, aga see on jäänud selle taha, et HUD miski pärast teeb lauad aeglaseks, ehk siis tehniline probleem, millega lähiajal tegelema hakkan.